สังเกตอาการเข้าข่ายที่ต้องเข้ารับการตรวจ ตรวจหาเชื้อ
คนส่วนใหญ่ที่ได้รับการยืนยันว่าติดเชื้อโควิด-19 จะมีไข้ ซึ่งก็คือการที่อุณหภูมิของร่างกายสูงกว่าอุณหภูมิร่างกายตามปกติ อุณหภูมิร่างกายโดยเฉลี่ยอยู่ที่ 37 องศาเซลเซียส แต่อุณหภูมิร่างกายตามปกติของคุณก็อาจจะสูงหรือต่ำกว่านี้เล็กน้อย ซึ่งวิธีที่แม่นยำที่สุดในการเช็กว่าคุณมีไข้หรือเปล่าก็คือการใช้เทอร์โมมิเตอร์วัดไข้ แม้ว่าคุณจะสังเกตอาการอื่นๆ ร่วมด้วยก็ตาม เช่น เหงื่อแตก หนาวสั่น ปวดกล้ามเนื้อ อ่อนเพลีย หรือภาวะขาดน้ำ  ถ้าคุณเป็นผู้ใหญ่และอุณหภูมิร่างกายสูงถึง 39 องศาเซลเซียสหรือสูงกว่า ให้ติดต่อแพทย์ทันที  ติดต่อกุมารแพทย์หากเด็กทารกอายุไม่เกิน 3 เดือนมีไข้สูง 38 องศาเซลเซียสหรือมากกว่า หรือเมื่อเด็กอายุ 6-24 เดือนมีไข้สูงถึง 39 องศาเซลเซียสหรือมากกว่า สำหรับเด็กอายุ 2 ปีขึ้นไป หากมีไข้นานกว่า 3 วันหรือมีอาการรุนแรงอื่นๆ ร่วมด้วย ให้ติดต่อแพทย์ อาการทั่วไปของไวรัสโคโรนาที่พบได้มากที่สุดคือไอและหายใจลำบาก ส่วนอาการอื่นๆ ได้แก่คัดจมูก น้ำมูกไหล เจ็บคอ และอ่อนเพลีย แต่เนื่องจากว่าอาการเหล่านี้อาจจะมีที่มาจากสาเหตุอื่นๆ คุณจึงไม่ควรตื่นตระหนกเมื่อตัวเองมีอาการเหล่านี้ ปัจจุบันในประเทศไทยยังถือว่าคนมีความเสี่ยงที่จะติดเชื้อโควิด-19 น้อย ยกเว้นว่าเดินทางไปยังพื้นที่ที่มีการแพร่ระบาดอย่างหนักหรือสัมผัสใกล้ชิดกับผู้ที่ได้รับการยืนยันจากห้องปฏิบัติการแล้วว่าติดเชื้อไวรัสโคโรนา นอกจากนี้แพทย์ก็อาจจะแนะนำให้คุณเข้ารับการตรวจหากคุณมีอาการของโรคทางเดินหายใจ โดยเฉพาะอย่างยิ่งถ้าตรวจโรคอื่นแล้วมีผลเป็นลบ ในเดือนเมษายน 2563 พื้นที่ที่มีจำนวนผู้ติดเชื้อโควิด-19 สะสมสูงที่สุดได้แก่ สหรัฐอเมริกา สเปน อิตาลี เยอรมนี และฝรั่งเศส แต่เมื่อระยะเวลาผ่านไปข้อมูลก็อาจมีการเปลี่ยนแปลงได้ แค่เพราะคุณป่วยไม่ได้หมายความว่าคุณติดเชื้อไวรัสโคโรนา ถ้าในพื้นที่ของคุณไม่มีผู้ติดเชื้อและคุณก็ไม่ได้เดินทางไปไหนในช่วงที่ผ่านมา เป็นไปได้มากว่าอาการป่วยของคุณอาจจะเกิดจากสาเหตุอื่น เช่น ไข้หวัดใหญ่หรือไข้หวัดมากกว่า เช่น ถ้าเพื่อนร่วมงานของคุณเพิ่งตรวจเจอว่าเป็นไข้หวัดใหญ่ ก็เป็นไปได้มากๆ ว่าคุณจะเป็นไข้หวัดใหญ่มากกว่าโควิด-19 ถ้าคุณมีอาการของโรคทางเดินหายใจและมีไข้ พร้อมกับมีเหตุที่ทำให้เชื่อได้ว่าคุณอาจจะสัมผัสเชื้อไวรัสโคโรนา ให้โทรศัพท์แจ้งทางโรงพยาบาลล่วงหน้าว่าคุณจะเข้าไปตรวจ การโทรศัพท์ไปแจ้งล่วงหน้าจะทำให้แพทย์และเจ้าหน้าที่ตื่นตัวและเตรียมแผนรองรับเพื่อให้แน่ใจว่าคนอื่นจะไม่ติดเชื้อไปด้วย และพวกเขายังสามารถบอกคุณได้ด้วยว่าต้องปฏิบัติตามขั้นตอนอย่างไรบ้าง คุณสามารถเข้ารับการตรวจเชื้อโควิด-19 ได้ที่โรงพยาบาลทุกแห่งทั่วประเทศไทย หากคุณเป็นผู้ป่วยเข้าข่าย คุณสามารถเข้ารับการตรวจหาเชื้อไวรัสโคโรนาได้ที่โรงพยาบาลตามสิทธิ์ทุกแห่งทั่วประเทศโดยไม่เสียค่าใช้จ่าย แต่ถ้าหากคุณไม่เข้าข่ายผู้ที่มีความเสี่ยง คุณก็สามารถตรวจหาเชื้อได้แต่ต้องเสียค่าใช้จ่าย  หากสงสัยว่าตัวเองอาจติดเชื้อไวรัสโคโรนา ให้แจ้งเจ้าหน้าที่ก่อนลงจากรถ ตามปกติแล้วจะไม่มีขั้นตอนการปฏิบัติตัวก่อนเข้ารับการตรวจ ยกเว้นว่าจะมีการแจ้งจากแพทย์ การตรวจหาเชื้อไวรัสโคโรนาขั้นแรกคือการป้ายโพรงจมูก (nasopharyngeal) และลำคอ (oropharyngeal) ในระหว่างการตรวจพยายามอยู่นิ่งๆ ให้ได้มากที่สุดขณะที่เจ้าหน้าที่จิ้มเข้าไปในโพรงจมูกและลำคอเพื่อเก็บตัวอย่าง แม้ว่าคุณอาจจะรู้สึกไม่สบายตัวบ้าง แต่ก็ไม่เจ็บเท่าไหร่ เจ้าหน้าที่จะต้องป้ายโพรงจมูกและลำคอ 5-10 วินาที ซึ่งอาจจะทำให้คุณรู้สึกไม่สบายตัวเล็กน้อยได้ ถ้าคุณมีอาการไอรุนแรง เจ้าหน้าที่ก็อาจจะขอตัวอย่างเสมหะ เพราะถ้าหากเชื้อลงปอดก็ต้องส่องกล้องเอาเสมหะในปอดออกมา ซึ่งการตรวจด้วยวิธีนี้มีความเสี่ยงในเรื่องของเชื้อปนเปื้อนในสิ่งแวดล้อม จึงต้องทำในห้องปฏิบัติการที่ได้มาตรฐาน ในบางกรณีที่พบได้ยากมากๆ เช่น ถ้าคุณมีอาการของโรคทางเดินหายใจรุนแรง เจ้าหน้าที่อาจจะส่องกล้องเข้าไปในปอดเพื่อเก็บตัวอย่างเสมหะ แต่วิธีนี้มักไม่ค่อยใช้กับผู้ที่มีอาการเล็กน้อย หลังจากที่เจ้าหน้าที่เก็บตัวอย่างไปแล้ว ทางโรงพยาบาลก็จะส่งตัวอย่างไปที่ห้องปฏิบัติการในสังกัดของกรมวิทยาศาสตร์การแพทย์หรือโรงพยาบาลที่เป็นโรงเรียนแพทย์ ห้องปฏิบัติการก็จะตรวจตัวอย่างที่ได้รับมา และคุณจะได้รับผลการตรวจทันทีที่ผลออกมา โรงพยาบาลอาจจะตรวจตัวอย่างเบื้องต้นก่อนเพื่อตัดโรคทางเดินหายใจอื่นๆ ออกไป ถ้าเขาตรวจพบว่าคุณเป็นโรคอื่น เขาก็อาจจะตัดไวรัสโคโรนาออกไปทันที แต่แนวทางนี้ก็อาจมีการเปลี่ยนแปลงได้หากมีข้อมูลเกี่ยวกับโรคมากขึ้น ปัจจุบันยังไม่มียาหรือการรักษาไวรัสโคโรนาโดยตรง แต่แพทย์ก็อาจจะแนะนำวิธีการรักษาเพื่อลดอาการและป้องกันไม่ให้อาการแย่ลง เพราะฉะนั้นคุณต้องปฏิบัติตามคำแนะนำของแพทย์อย่างเคร่งครัด ถ้าคุณมีอาการรุนแรง เช่น หายใจลำบากมาก คุณอาจจะถูกส่งตัวไปยังโรงพยาบาลใหญ่เพื่อเข้ารับการรักษาแบบใกล้ชิดยิ่งขึ้น ถ้าคุณติดเชื้อไวรัสโคโรนา คุณจะต้องเข้ารับการรักษาในโรงพยาบาลและแยกตัวจากผู้อื่น เมื่อไอหรือจามให้ใช้กระดาษทิชชู่ปิดปากและจมูกและนำไปทิ้งทันที  ล้างมือด้วยสบู่และน้ำเปล่าบ่อยๆ และให้คนที่บ้านทำความสะอาดพื้นผิวต่างๆ เพื่อหลีกเลี่ยงการแพร่เชื้อโรคไปสู่ผู้อื่น ถ้าคุณป่วย ให้ใส่หน้ากากเพื่อป้องกันการแพร่เชื้อไวรัสไปสู่ผู้อื่น แต่ถ้าคุณแข็งแรงดี ก็อย่าพึ่งพาหน้ากากในการป้องกันตัวจากไวรัสเพียงอย่างเดียว
เช็กอุณหภูมิร่างกายเพื่อดูว่ามีไข้หรือไม่. สังเกตสัญญาณของโรคทางเดินหายใจ. ประเมินว่าคุณมีความเสี่ยงที่จะได้รับเชื้อไวรัสโคโรนาสูงหรือไม่. ทบทวนดูว่าคุณอาจได้รับเชื้อจากโรคอื่นหรือไม่. โทรศัพท์ติดต่อไปที่โรงพยาบาลล่วงหน้าหากคุณคิดว่าคุณติดเชื้อโควิด-19. เข้ารับการตรวจในโรงพยาบาล. ให้เจ้าหน้าที่ป้ายโพรงจมูกและลำคอ. ให้เจ้าหน้าที่เก็บตัวอย่างเสมหะหากมีการร้องขอ. รอผลการตรวจ. ถ้าผลตรวจออกมาเป็นบวก ให้ปฏิบัติตามแผนการรักษาของแพทย์. ระมัดระวังเพื่อหลีกเลี่ยงการแพร่เชื้อ.
https://www.wikihow.com/Get-Tested-for-Coronavirus-in-the-U.S https://www.wikihow.com/Get-Tested-for-Coronavirus-in-the-U.S
Meeting the Criteria for the Test Having Labwork Done